മരണത്തിനും ജീവിതത്തിനുമിടയില് കാന്സര് പോരാട്ടദിനങ്ങളോര്ത്ത് മനീഷ കൊയ്രാള ദേശീയ കാന്സര് ബോധവത്കരണ ദിനത്തില് നടി മനീഷ കൊയ്രാള പങ്കുവച്ച കുറിപ്പാണ് ശ്രദ്ധ നേടുന്നത്. തന്റെ കാന്സര് പോരാട്ട ദിനങ്ങളെ കുറിച്ചോര്ക്കുകയാണ് മനീഷ. കാന്സര് ചികിത്സയുടെ വേദന നിറഞ്ഞ ദിനങ്ങളിലൂടെ കടന്നു പോകുന്ന എല്ലാവര്ക്കും വിജയവും സ്നേഹവും നേരുന്നു. വളരെ ദുഷ്കരമാണ് ഈ യാത്ര എന്ന് എനിക്കറിയാം. അതു രോഗത്തെക്കാള് കഠിനമാണ്. കാന്സര് എന്ന മഹാമാരിയ്ക്ക് മുന്നില് കീഴടങ്ങിയവര്ക്കു എന്റെ ആദരാഞ്ജലികള് അര്പ്പിക്കാനും, പോരാടി കാന്സറിനെ കീഴടക്കിയവരോടൊപ്പം ആഘോഷിക്കാനും ഞാന് ആഗ്രഹിക്കുന്നു, ചികിത്സാകാലയളവില് നിന്നുള്ള തന്റെ ചിത്രങ്ങള് പങ്കിട്ടുകൊണ്ട് അവര് കുറിച്ചു. കാന്സര് പോരാളികളായ ഞങ്ങള് ആ രോഗത്തെ കുറിച്ച് ജനങ്ങള്ക്കിടയില് ഒരു അവബോധം പ്രചരിപ്പിക്കേണ്ടവര് ആണ്. പ്രതീക്ഷകള് നിറയുന്ന കഥകള് പറയണം. എല്ലാവരുടെയും ആരോഗ്യത്തിനും ക്ഷേമത്തിനും വേണ്ടി ഞാന് പ്രാര്ത്ഥിക്കുന്നു, അവര് കൂട്ടിച്ചേര്ത്തു. 2012 ലാണ് മനീഷയ്ക്ക് അണ്ഡാശയ കാന്സര് ഉണ്ടെന്നു കണ്ടെത്തിയത്. എന്നാല് പതറാതെ അവര് രോഗത്തെ നേരിട്ടു. ഒരു വര്ഷത്തോളം നീണ്ട കാന്സര് പോരാട്ടത്തിനൊടുവില് അവര് ജീവിതത്തിലേക്ക് തിരിച്ചെത്തി. വലിയ രോഗപര്വം താണ്ടിനില്ക്കുമ്ബോള് പോയ്പ്പോയ അസുഖനാളുകളെക്കുറിച്ചും പോരാട്ടങ്ങളെക്കുറിച്ചും കാന്സര് പഠിപ്പിച്ച പാഠങ്ങളെക്കുറിച്ചുമൊക്കെ തന്റെ അനുഭവക്കുറിപ്പുകളുടെ സമാഹാരമായ ഹീല്ഡ്: ഹൗ കാന്സര് ഗേവ് മീ എ ന്യൂ ലൈഫ് Healed: How Cancer Gave Me a New Life എന്ന പുസ്തകത്തില് മനീഷ കൊയ്രാള പറഞ്ഞിരുന്നു. അഞ്ച് വര്ഷത്തിന് ശേഷം പ്രിയ മായ എന്ന ചിത്രത്തിലൂടെ സിനിമ ലോകത്തേക്കും അവര് തിരിച്ചുവന്നു. നെറ്റ്ഫ്ലിക്സ് പരമ്ബര ലസ്റ്റ് സ്റ്റോറീസ്, രാജ്കുമാര് ഹിരാനിയുടെ സഞ്ജു, മാസ്ക എന്നീ ചിത്രങ്ങളുടെയും ഭാഗമായി. നേപ്പാളിന്റെ തലസ്ഥാനമായ കാഠ്മണ്ഡുവിലെ ഒരു പ്രമുഖ കുടുംബത്തില് ജനിച്ച മനീഷ 1991ല് സൗദാഗര് എന്ന ചിത്രത്തിലൂടെയാണ് ഹിന്ദിയില് അരങ്ങേറ്റം കുറിച്ചത്. 1942: എ ലവ് സ്റ്റോറി, അകേലെ ഹം അകേലെ തും, ബോംബെ, ഖാമോഷി: ദി മ്യൂസിക്കല്, ദില് സേ തുടങ്ങിയവയാണ് ശ്രദ്ധേയമായ ചിത്രങ്ങള്. ബോംബൈ, ഖാമോഷി , ദി മ്യൂസിക്കല് ,കമ്ബനി എന്നീ ചിത്രങ്ങളിലെ അഭിനയത്തിന് ഫിലിം ഫെയര് അവാര്ഡുകളും നേടിയിട്ടുണ്ട്. കാന്സര് കിടക്കയില് നിന്നു പര്വതനിരകളിലേക്ക് മനീഷ കൊയ്രാളയുടെ ജീവിതം